હાલમાં ઇડરની મનસુરી મસ્જિદ પાસે રહેતી મહંમદહુસેન ઉર્ફે રાજુભાઇ મેમણની દીકરીના લગ્ન પાણપુર પાટીયા નજીકની ખુશ્બુ સોસાયટીમાં રહેતા એઝાઝ યુનુસભાઇ ખેડવાળાની સાથે થયા હતા. લગ્નના ચારેક માસ બાદથી પરિણીતા સીમાબેનને પતિ એઝાઝ ખેડવાળા દ્વારા મારઝૂડ કરી પિયરમાંથી રૂા.૧ લાખ લઇ આવવાની માગણી કરાતી હતી તેમજ તલાક આપી દીધેલાની વાતો કરી તેણીના સાસુ, સસરા, નણંદ, કાકા સસરા, મામા સસરા સહિતના સાસરીયાઓ પણ શારીરિક,માનસિક ત્રાસ આપતા અંતે કંટાળેલી પરિણીતા સીમાબેને મહિલા પોલીસ સ્ટેશનનું શરણું લેવાનો નિર્ણય કરી મંગળવારે હિંમતનગરના મહિલા પોલીસ સ્ટેશનમાં ફરિયાદ નોંધાવાની કાર્યવાહી કરી હતી. મહિલા પોલીસે સીમાબેન ખેડવાળાની ફરિયાદ આધારે તેના પતિ, સાસુ, સસરા, નણંદ, કાકા સસરા, મામા સસરા સહિત છ સામે પોલીસ ફરિયાદલ નોંધાવી છે.